தற்போது எடியூரப்பாவின் கட்சி மீண்டும் பா.ஜ.க.வில் இணைந்து விட்டது. அவரே இப்போது பா.ஜ.க.வின் முதலமைச்சர் வேட்பாளராக நிறுத்தப்பட்டிருக்கிறார். கடந்த தேர்தலில் பா.ஜ.க.வும், எடியூரப்பாவின் கே.ஜே.பி.யும் சேர்ந்து பெற்ற வாக்குகள் 99 லட்சத்தைத் தாண்டுகின்றன. சதவீத அளவில் பார்த்தாலும் 29 சதவீதத்தை அது தாண்டுகிறது. இந்நிலையில் தற்போதைய போட்டி பா.ஜ.கவுக்கும், காங்கிரசுக்கும்தான் என்பது தெளிவாகி விட்டது. கடந்த முறை பெற்ற வாக்குகளைக்கூட மதச்சார்பற்ற ஜனதா தளத்தால் இந்த முறை பெற முடியாது என்று கருத்துக் கணிப்புகள் கூறுகின்றன.